Stephen Harper

Stephen Joseph Harper (født 1959) er en kanadisk politiker som var Canadas 22. statsminister fra 2006 til 2015. Han representerte Canadas konservative parti.

Han har vært leder for Den internasjonale demokratiske union siden 2018. 

 Bakgrunn 
Harper studerte ved University of Calgary i Alberta og oppnådde i 1985 bachelorgrad og i 1991 mastergrad i økonomi.«The Conservative leader», CBC News, 8. desember 2004, besøkt 4. juli 2012 .

Han var politisk engasjert i Canadas konservative fremskrittsparti og Reformpartiet. Harper var misfornøyd med politikken på riksplan i Canada, særlig med kravene fra Québec og med politikken til Canadas liberale parti.«Stephen Joseph Harper», The Canadian Encyclopedia, besøkt 4. juli 2012.

I 1993 ble han innvalgt i Underhuset i Canadas parlament for Reformpartiet, men søkte i 1997 ikke gjenvalg og ble i stedet leder for lobbyorganisasjonen National Citizens Coalition (NCC).

I 2002 ble han på nytt innvalgt i parlamentet, denne gang for Canadian Alliance. Harper ledet i 2003 sammenslutningen av Canadian Alliance og Canadas konservative fremskrittsparti til Canadas konservative parti, som han i 2004 ble partileder for.

 Statsminister 
miniatyr|venstre|I utenrikspolitikken har Harper ført Canada nærmere USA. Her fra et besøk hos George W. Bush i Det hvite hus i 2006 
Etter valget i januar 2006 dannet Harper en konservativ mindretallsregjering, som etter nytt valg i oktober 2008 styrket sin stilling, men som fortsatt ikke hadde støtte fra flertallet i Canadas parlament. 

I 2011 led regjeringen nederlag i parlamentet, det ble skrevet ut nyvalg og Harper ledet ved valget i mai sitt parti til valgseier med et parlamentarisk grunnlag for å gjøre sin regjering til en flertallsregjering.«Canada profile», BBC News, 1. februar 2012, besøkt 4. juli 2012.

Som statsminister har Harper ført en næringslivsvennlig politikk med vekt på mindre statlig regulering og  lavere skatter. Regjeringen har under hans ledelse lagt vekt på å sikre ro og orden og har styrket Canadas forsvar. Harper har i utenrikspolitikken ført Canada nærmere USA, engasjert landet i krigen i Afghanistan og avvist Kyoto-avtalen.

 Utmerkelser 
I 2019 ble Harper utnevnt til companion av Order of Canada.

 Referanser 

 Eksterne lenker 




 Michael D. Behiels: «Stephen Harper's Rise to Power», American Review of Canadian Studies, bd. 40, nr. 1, 2010, s. 118-45. Omtale av seks bøker om Stephen Harper 

Kategori:Canadiske statsministre
Kategori:Personer fra Toronto